62019TJ0195_INF
Presuda Općeg suda (deveto vijeće) od 9. veljače 2022. – GEA Group/Komisija
(predmet T-195/19)
„Tržišno natjecanje – Zabranjeni sporazumi – Europska tržišta kositrenih stabilizatora i toplinskih stabilizatora ESBO/esteri – Odluka kojom se utvrđuje povreda članka 81. UEZ-a – Poništenje odluke kojom se izmjenjuje prvotna odluka – Odluka kojom se odbija zahtjev za povrat novčane kazne – Tužba za poništenje – Akt koji se može pobijati – Pravni interes – Dopuštenost – Članak 266. stavak 1. UFEU-a”
1.
Tužba za poništenje – Akti koji se mogu pobijati – Pojam – Akt kojim se samo potvrđuje postojeći akt – Isključenost – Pretpostavke – Akt koji ne sadržava nikakav novi element u odnosu na postojeći akt – Odluka Komisije kojom se odbija zahtjev za povrat plaćene novčane kazne – Odluka koja nema isti sadržaj kao prvotna odluka – Nepostojanje isključivo potvrđujućeg karaktera – Dopuštenost
(čl. 263. UFEU-a)
(t. 44.-51.)
2.
Tužba za poništenje – Fizičke ili pravne osobe – Pravni interes – Nužnost stvarnog i postojećeg interesa – Ocjena u trenutku podnošenja tužbe – Tužba koja može donijeti korist tužitelju – Tužba kojom se u budućnosti želi izbjeći ponovno pojavljivanje nezakonitosti akta institucije ili tijela Unije – Dopuštenost
(čl. 263. četvrti st. UFEU-a)
(t. 52.-58.)
3.
Tužba za poništenje – Poništavajuća presuda – Učinci – Poništenje odluke Komisije o izmjeni odluke o izricanju novčane kazne – Poništena odluka koja ne utječe ni na izricanje ni na iznos novčane kazne koji su predviđeni prvotnom odlukom – Komisijina obveza povrata plaćene novčane kazne – Nepostojanje – Plaćanje novčane kazne na temelju pozivanja na poništenu odluku – Nepostojanje utjecaja – Povreda načela zaštite legitimnih očekivanja – Nepostojanje
(čl. 263. četvrti st. i čl. 266. prvi st. UFEU-a)
(t. 75.-80., 85.-91., 98.-103.)
Predmet
Zahtjev na temelju članka 263. UFEU-a za poništenje Odluke Komisije Ares(2019) 283284 od 24. siječnja 2019. kojom je odbijen tužiteljev zahtjev za povrat novčane kazne plaćene na temelju Odluke Komisije C(2009) 8682 final od 11. studenoga 2009. o postupku primjene članka 81. UEZ-a i članka 53. Sporazuma o EGP-u (predmet COMP/38.589 – Toplinski stabilizatori).
Izreka
1.
Tužba se odbija.
2.
Društvo GEA Group AG snosit će, osim vlastitih troškova, i troškove Europske komisije.